Την σεζόν 2001-2002, το πρόγραμμα του σταθμού, αλλάζει ριζικά στην προσπάθεια αναβάθμισης του καναλιού, και αναλαμβάνει παρουσιαστής ειδήσεων για πολύ μικρό όμως χρονικό διάστημα ο Νίκος Ευαγγελάτος ενώ οι επικεφαλής τόσο του Tempo, όσο και του Alter απολύθηκαν, ενώ το Tempo είχε αρχίσει να έχει μεγάλα οικονομικά προβλήματα. Η αμερικάνικη εταιρεία Turner Broadcasting System κατήγγειλε εκείνη την εποχή το Tempo περί παράνομης αναμετάδοσης ειδήσεων από το δίκτυο CNN από τις 11 Σεπτεμβρίου 2001, ημέρα των τρομοκρατικών επιθέσεων στην Νέα Υόρκη, των ΗΠΑ, ενώ η οικονομική κρίση της ιδιοκτήτριας εταιρείας στα τέλη του 2001 αναγκάζει τον Νίκο Ευαγγελάτο να αποχωρήσει από το κανάλι.